**Lisa 1 Tehniline kirjeldus**

**RMK Kullenga taimla piirdeaedade ehitus.**

RMK Taimla- ja seemnemajandusosakond soovib tellida järgmised tööd:

1. **Osa 1 Kullenga seemla piirdeaed**

Vajalik on Kullenga seemla (Porkuni küla, Tapa vald, Lääne-Viru maakond, katastritunnused 78701:004:0630; 78701:004:0650) ümber ehitada uus piirdeaed. Enne uue piirdeaia paigaldamist on vajalik olemasolev vana piirdeaed koos puidust tugipostidega, väravad ning tekkinud jäätmed likvideerida. Ehitatava piirdeaia kogupikkus on ca 1400 meetrit, selle ligikaudne paiknemine on toodud joonisel 1.

Pilt, millel on kujutatud kaart, õhufotograafia, õues, muru

Tehisintellekti genereeritud sisu võib olla ebatõene.

Joonis 1. Ehitatava piirdeaia ligikaudne paiknemine Kullenga seemlas.

Ehitatav piirdeaed peab vastama järgmistele tingimustele:

1. Piirdeaed rajatakse ümber Kullenga seemla. Töö sisaldab lisaks uue piirdeaia ehitusele vana aiavõrgu, väravate ja aiapostide eemaldamist ning tekkinud jäätmete utiliseerimist.
2. Uue piirdeaia rajamisel kasutada 2 m kõrgust aiavõrku, alt tihedama silmaga (nn loomavõrk). Tihedamate silmade arv peab olema võrgu alumisest servast lugedes 12. Võrgu traadi läbimõõt peab olema vähemalt 1,8 mm, servatraatide läbimõõt vähemalt 2,0 mm.
3. Aiapostidena kasutada vähemalt 3 m pikkuseid ja 48 mm läbimõõduga metallposte. Postid peavad paiknema vähemalt 0,8 m sügavuselt ja tugevalt pinnases. Aiapostide omavaheline vahekaugus võib olla maksimaalselt 3 m. Iga 50 m aia pikkuse kohta tuleb paigaldada võrguposti kahelt poolt aia kulgemise suunas toetavad diagonaalpostid. Aia nurgad ja väravapostid tuleb samuti toestada diagonaalpostidega.
4. Aiavõrk tuleb korralikult pingutada ja postidele kinnitada kinnitusvahenditega vähemalt viiest kohast posti kohta, kusjuures 3 kinnitust peavad olema võrgu tihedamas osas. Postidele kinnitatud võrgu alumine serv peab paiknema maapinnal. Piirdeaia lõikumisel kraavidega tuleb takistada aiavõrgu ja kraavi põhja vahelise ava vahelt jäneste ning suurulukite läbipääs, näiteks pinnasesse kinnitatud ja võrguga ühendatud metallrestiga.
5. Piirdeaia võrk peab asuma piiratavast alast väljaspool ja postid seespool.
6. Aeda sisenemiseks on vajalik paigaldada kaks väravat. Väravad peavad olema kahe tiivalised, 100 x 100 mm kuumtsingitud postidega metallraamidel, millele on kinnitatud aiapaneelid. Väravate laius on vähemalt 6 m ja kõrgus 2 m. Väravad peavad olema kergesti avatavad ja suletavad ühe inimese poolt.
7. Kohustuslik on tööobjektiga eelnev juhendatud tutvumine ajavahemikus 21*.05.* 2025 kuni 22.05.2025 kell 10-15, eelnevalt registreeruda telefonitsi 510 2847, kontaktisik Margret Ruuto.
8. Tööde lõpetamise tähtaeg: **15.09.2025**
9. **Osa 2 Mändjala katseala piirdeaiad**

Vajalik on Mändjala katseala (Mändjala küla, Saaremaa vald, Saare maakond, katastritunnused 43301:001:0346; 43301:001:0347) ümber ehitada uued piirdeaiad. Lisaks on vajalik eemaldada katseala sees paiknev ca 100 m pikkune vana piirdeaed koos betoonist postide ja võrguga. Ehitatavate piirdeaedade kogupikkus on ca 1200 meetrit, nende ligikaudne paiknemine on toodud joonisel 2.

**Pilt, millel on kujutatud kaart, õhufotograafia

Tehisintellekti genereeritud sisu võib olla ebatõene.**

Joonis 2. Ehitatavate piirdeaedade ligikaudne paiknemine Mändjala katsealal.

1. Piirdeaiad rajatakse ümber Mändjala katseala. Töö sisaldab lisaks uute piirdeaedade ehitusele ka vana aiavõrgu ja aiapostide eemaldamist ning tekkinud jäätmete utiliseerimist.
2. Aiavõrgu kõrgus maapinnalt on 3 m. Võrgutraadi läbimõõt vähemalt 2,0 mm, servatraatide läbimõõt vähemalt 2,2 mm, alt tihedama silmaga (nn. loomavõrk). Võrk peab olema 0,5 m ulatuses kaevatud L-kujuliselt pinnasesse, piiratavalt alalt väljapoole. Saavutamaks vajalikku võrgu kõrgust ja ulatust pinnasesse võib kasutada mitut erineva kõrgusega võrku. Sellisel juhul peavad võrkude servad olema ülekattega ja omavahel kinnitatud vähemalt 30 cm tagant. Kuni 60 cm kõrguseni maapinnast peaksid võrgul olema tihedamad silmad s.t. ava suurus ei tohi olla keskmiselt üle 100 cm2.
3. Aiapostidena kasutada vähemalt 4 m pikkuseid ja 70 mm läbimõõduga metallposte. Postid peavad paiknema vähemalt 0,8 m sügavuselt ja tugevalt pinnases. Aiapostide omavaheline vahekaugus võib olla maksimaalselt 3 meetrit. Iga 50 m aia pikkuse kohta tuleb paigaldada võrguposti kahelt poolt aia kulgemise suunas toetavad diagonaalpostid. Aia nurgad ja väravapostid tuleb samuti toestada diagonaalpostidega.
4. Aiavõrk tuleb korralikult pingutada ja postidele kinnitada kinnitusvahenditega vähemalt viiest kohast posti kohta, kusjuures 3 kinnitust peavad olema võrgu tihedamas osas. Postidele kinnitatud võrgu alumine serv peab paiknema maapinnal. Piirdeaia lõikumisel kraavidega tuleb takistada aiavõrgu ja kraavi põhja vahelise ava vahelt jäneste ning suurulukite läbipääs, näiteks pinnasesse kinnitatud ja võrguga ühendatud metallrestiga.
5. Piirdeaedade võrk peab asuma piiratavast alast väljaspool ja postid seespool.
6. Aedadesse sisenemiseks on vajalik paigaldada kaks väravat. Väravad peavad olema kahe tiivalised, 100 x 100 mm kuumtsingitud postidega metallraamidel, millele on kinnitatud aiapaneelid. Väravate laius on vähemalt 6 m ja kõrgus 3 m. Väravad peavad olema kergesti avatavad ja suletavad ühe inimese poolt.
7. Katseala sees paiknev ca 100 m pikkune vana piirdeaed koos aiavõrgu ja betoonist postidega eemaldada ning tekkinud jäätmed utiliseerida.
8. Kohustuslik on tööobjektiga eelnev juhendatud tutvumine ajavahemikus 19*.05.* 2025 kuni 20.05.2025 kell 10-15, eelnevalt registreeruda telefonitsi 56 657 872, kontaktisik Veljo Valk.
9. Tööde lõpetamise tähtaeg: **15.09.2025**